Договор за Абонаментно Почистване
№ ................... / ........................
Днес, ......................................., в гр. София се сключи настоящият договор за услуга – абонаментно почистване между: 
Етажна Собственост с адрес: гр. София, ................................................................................................, ............................................................., представлявана от ................................................................................................................................................................................................., наричан по-долу за краткост ВЪЗЛОЖИТЕЛ, от една страна, и
 „Чистота Мениджър“ ООД ЕИК: 203964479 със седалище и адрес на управление: гр. София, бул. Александър Стамболийски № 55, ет. 2, , представлявано от управителя Павел Красимиров Гошев, наричан по-долу ИЗПЪЛНИТЕЛ, от друга страна.
Страните се споразумяха за следното:
I. Предмет на договора
Чл. 1. (1) Възложителят възлага, а Изпълнителят приема да предостави услугата „абонаментно месечно почистване“ на общите части на обект – Етажна Собственост, находяща се в гр. София, адрес: ................................................................................................, състоящ се от ........................ самостоятелни обекта.
II. Права и задължения на изпълнителя
Чл. 2. (1) Изпълнителят се задължава по искане на Възложителя да осигури следната услуга – пакет „Чистота” за абонаментно месечно и годишно цялостно почистване на общите части на Етажната Собственост. 
(2) В месечното почистване се включва: 
- Измитане и измиване на партер, отстраняване на паяжини, забърсване на натрупан прах от пощенски кутии, изхвърляне на кошче за боклук.
- Измитане и измиване на стълбищна клетка, отстраняване на паяжини от тавана, забърсване на прах от парапети, забърсване на прах от первази.
- Измитане и измиване на под на асансьорна кабина, забърсване на огледало.
- Измитане на площадка пред входна врата.
(3) В годишното цялостно почистване се включва:
- Измиване на входната врата, премахване на лепенки и почистване на стъклените части, двустранно.
- Отстраняване на дъвки от пода, паяжини от тавана, забърсване на парапети, почистване на конструкция на парапета.
- Забърсване дограмата на прозорците, почистване на первазите. Измиване на 
прозорците двустранно (в случай, че прозорците не се отварят, измиването е едностранно, както и когато са налице стъкла с нарушена цялост, същите не се почистват).
-  Отстраняване на прах от стълбищни ключове и  контакти, забърсване на  звънци на апартаменти.
Чл. 3. (1) Изпълнителят се задължава да извърши абонаментно месечно почистване на общите части в Етажната Собственост .......................................... път/и в месеца и годишно цялостно почистване ……………… път/и в годината. 
(2) Месечното почистване  се извършва по график, ……………… всяка седмица.
(3) Цялостното почистване се извършва по график, …………………  всяка година.
Чл. 4. Изпълнителят има право на ежемесечно възнаграждение съгласно чл. 6 до изтичане срока на договора.
Чл. 5. (1) Изпълнителят не отговаря при неизпълнение, което се дължи на:
т.1. Непреодолима сила, съгласно чл. 12.
т.2. Когато Възложителят не е осигурил достъп до общите части на Етажната Собственост и течаща вода.
III. Права и задължения на възложителя
Чл. 6. (1) Възложителят се задължава да заплаща всеки месец твърдо фиксирано възнаграждение за абонаментно месечно почистване в размер на ..................................... лева. Възнаграждението се изплаща до края на следващия месец, през който е извършена услугата.
(2) Възложителят се задължава да заплаща фиксирано годишно възнаграждение за „цялостно почитване“ в размер на ..................................... лева. Възнаграждението се изплаща до края на следващия месец, през който е извършена услугата.
(3) Изпълнителят е длъжен да издаде фактура за извършената услуга на Етажната Собственост за съответния период.
(4) Консумативите за предоставянето на услугата     (метла, кофа, парцал, препарат за миене на под, препарат за миене на прозорци) се включват във възнаграждението.
Чл. 7. (1) Възложителят е длъжен да оказва на Изпълнителя необходимото съдействие за изпълнението на Услугата, като му осигурява достъп до мокро помещение в Етажната Собственост, не ограничава достъпа до общите части, които следва да бъдат хигиенизирани и не създава пречки на Изпълнителя по предоставянето на услугата.
(2) Възложителят е длъжен да осигури достъп до мокро помещение с течаща вода, което се заключва, за да може Изпълнителят да започне предоставянето на услугата. При липса на такова помещение Изпълнителят не носи отговорност при неизпълнение на услугата.
Чл. 8. Възложителят има право да получи предоставяната по този договор услуга всеки текущ месец до изтичане срока на договора.
IV. Срок на договора и прекратяване
Чл. 9. (1) Настоящият договор се сключва като безсрочен.
(2) Договорът се счита за сключен от датата на неговото подписване.
Чл. 10. (1) Договорът се прекратява по взаимно съгласие между страните.
(2) Всяка от страните може едностранно да прекрати настоящия договор с писмено предизвестие от 30 дни.
V. Адреси за кореспонденция и уведомления на страните
Чл. 11. (1) Кореспонденцията между страните по договора може да се осъществи в писмена форма и в електронна форма, като актуален адрес за изпълнителя е адресът на управление на фирма „Чистота Мениджър“ ООД, а за възложителя – адресът на Етажната Собственост.
    (2) Възложителят и Изпълнителят са съгласни, че за адреси за кореспонденция между страните се считат изрично посочените в този договор. При всяка промяна на адресите за кореспонденция страните са длъжни да посочат новия адрес. В противен случай страната, която не го направи, се счита за уведомена на последния посочен от нея адрес. Всяка Страна ще бъде надлежно уведомена в писмена форма в тридневен срок от другата Страна относно промени в адреса за кореспонеденция. Пропускът да се уведоми или неправилното уведомление за промяна на адреса ще освободи другата Страна от отговорност за неточно изпращане на съобщенията, изисквани по този Договор, за периода, през който липсва уведомление за промяната.
    (3) За доказване на надлежното уведомяване на Възложителя, достатъчно е да бъде установено, че уведомлението е предадено на Възложителя, негов представител /включително и собственик на имот в Етажната Собственост/, съответно пликът, съдържащ такова уведомление, е бил надлежно адресиран и доставен на посочения адрес.
    (4) За доказване на надлежното уведомяване на Изпълнителя, достатъчно е да бъде установено, че уведомлението е предадено на Изпълнителя или негов  упълномощен представител, съответно пликът, съдържащ такова уведомление, е бил надлежно адресиран и доставен на посочения адрес.
VІ. ДРУГИ
Чл. 12. Непреодолима сила
(а) Страните по настоящия Договор не отговарят за неизпълнението му, причинено в резултат на непреодолима сила.
(б) Ако Страната, която е следвало да изпълни свое задължение по Договора, е била в забава към момента на възникване на непреодолимата сила, тя не може да се позовава на нея, при положение, че към момента на настъпване на падежа непреодолимата сила не е била възникнала.
(в) „Непреодолима сила“ по смисъла на този Договор е всяко непредвидено или непредотвратимо събитие от извънреден характер, възникнало след сключването му, включително, но не само международно ембарго, граждански бунт, природно бедствие (наводнение, земетресение и др.), терористичен акт, пожар, което прави невъзможно изпълнението на поетите с него задължения.
(г) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна в двуседмичен срок от настъпването на непреодолимата сила. 
(д) Докато трае непреодолимата сила, изпълнението на задълженията се спира.
(е) Не може да се позовава на непреодолима сила онази Страна, поради чиято небрежност или умишлени действия е настъпила непреодолимата сила.
(ж) Липсата на парични средства не представлява непреодолима сила.
VII. Заключителни разпоредби
Чл. 13. (1)  Всички изменения и допълнения на този договор се правят единствено с писмени споразумения между страните, които са неразделна част от него.
(2) Анексът се счита продължение на настоящия договор и всички негови клаузи следва да се тълкуват във връзка с настоящия договор.
Чл. 14. За неуредените с настоящия Договор въпроси се прилагат разпоредбите на гражданското законодателство на Република България.
Този договор  от  2 /две/  страници се състави и подписа в два еднакви оригинални екземпляра, по един за всяка от страните.
ЗА ИЗПЪЛНИТЕЛЯ:
/Управител/
ЗА ВЪЗЛОЖИТЕЛЯ:
